જવાબમાં ૧૪૦ રનના મજબૂત એવા સ્કોરનો પીછો કરતાં ઘોઘારી વીસા શ્રીમાળી જૈને જોરદાર શરૂઆત કરી હતી, પરંતુ સમય જતાં આ શરૂઆત ધીમી પડતાં અંકિત દોશી (૪૭) સિવાય અન્ય કોઈ પ્લેયર મેદાન પર વધુ ટાઇમ ટકી શક્યો નહોતો. છેલ્લી ૩ ઓવરમાં ભારે રસાકસી દરમ્યાન એક તબક્કે ૧૮ બૉલમાં ૪૪ રન જોઈતા હતા ત્યારે ૮મી ઓવરમાં અંકિત દોશીએ ઉપરાઉપરી ૩ ચોગ્ગા ફટાકારતાં મિડ-ડે કપના રોમાંચક નિયમો હેઠળ ૩ બૉલમાં ૧૮ રન મળ્યા હતા, જેને પગલે ટીમમાં જીતની આશા બંધાઈ હતી; પરંતુ અંકિત દોશી આઉટ થતાં ટીમ છેલ્લે ૫ વિકેટે ૧૩૩ રન જ કરી શકી હતી.